ระเบียบกรมธนารักษ์ระเบียบกรมธนารักษ์ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๕๑[๑] ตามที่พระราชบัญญัติข้อมูลข่าวสารของราชการ พ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ กำหนดว่าการให้ประชาชนเข้าตรวจดูข้อมูลข่าวสารหน่วยงานของรัฐจะกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยและกรมธนารักษ์ได้ออกระเบียบว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๒ลงวันที่ ๕ กรกฎาคม ๒๕๔๒ และระเบียบกรมธนารักษ์ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู(ฉบับที่ ๒) พ.ศ. ๒๕๔๖ ลงวันที่ ๒๘ กุมภาพันธ์ ๒๕๔๖ แล้วนั้นโดยที่ได้มีการปรับปรุงโครงสร้างหน่วยงานภายในกรมธนารักษ์ใหม่ตามกฎกระทรวงแบ่งส่วนราชการกรมธนารักษ์ กระทรวงการคลัง พ.ศ. ๒๕๕๑เพื่อให้การบริการข้อมูลข่าวสารมีประสิทธิภาพ และสะดวกรวดเร็วจึงให้ยกเลิกระเบียบดังกล่าวและวางระเบียบใหม่ไว้ ดังต่อไปนี้ข้อ ๑ ระเบียบนี้เรียกว่า ระเบียบกรมธนารักษ์ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๕๑ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิก(๑) ระเบียบกรมธนารักษ์ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๒(๒) ระเบียบกรมธนารักษ์ว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู (ฉบับที่ ๒)พ.ศ. ๒๕๔๖บรรดาระเบียบ ข้อบังคับ และคำสั่งอื่นใดของกรมธนารักษ์ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการพนักงานราชการ ลูกจ้าง และผู้มาช่วยปฏิบัติราชการของกรมธนารักษ์ข้อ ๕ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริงข้อมูล หรือสิ่งใด ๆไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใด ๆ และไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพหรือเสียงการบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ข้อมูลข่าวสารของราชการหมายความว่า ข้อมูลข่าวสารที่อยู่ในความครอบครองหรือควบคุมดูแลของกรมธนารักษ์ไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชนหน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจส่วนราชการสังกัดรัฐสภา ศาลเฉพาะในส่วนที่ไม่เกี่ยวกับการพิจารณาพิพากษาคดีองค์กรควบคุมการประกอบวิชาชีพ หน่วยงานอิสระของรัฐและหน่วยงานอื่นตามที่กำหนดในกฎกระทรวงหน่วยงานของกรมธนารักษ์หมายความว่า สำนัก สำนักงาน ศูนย์ กอง หรือกลุ่มข้อ ๖ ให้อธิบดีกรมธนารักษ์รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ ให้อธิบดีกรมธนารักษ์มีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารของกรมธนารักษ์ ข้อ ๗ ให้มีคณะกรรมการข้อมูลข่าวสารของราชการในกรมธนารักษ์เรียกว่า คณะกรรมการข้อมูลข่าวสารของกรมธนารักษ์ ประกอบด้วย รองอธิบดีกรมธนารักษ์ด้านบริหาร เป็นประธานกรรมการผู้อำนวยการสำนัก ผู้อำนวยการศูนย์ ผู้อำนวยการกอง หัวหน้ากลุ่ม เป็นกรรมการให้ผู้อำนวยการสำนักบริหารกลาง เป็นกรรมการและเลขานุการนักประชาสัมพันธ์ ๘ว เป็นกรรมการและผู้ช่วยเลขานุการข้อ ๘ ให้คณะกรรมการข้อมูลข่าวสารของกรมธนารักษ์ มีอำนาจและหน้าที่ดังต่อไปนี้(๑) กำหนดหลักเกณฑ์เกี่ยวกับการบริหาร การจัดระบบ การขอ การอนุญาตและการบริการข้อมูลข่าวสารของราชการ(๒) พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๓) พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่กรมธนารักษ์หรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๖)ดำเนินการในเรื่องอื่นที่เกี่ยวข้องกับระเบียบนี้ตามที่อธิบดีกรมธนารักษ์มอบหมายข้อ ๙ การประชุมของคณะกรรมการข้อมูลข่าวสารของกรมธนารักษ์ต้องมีกรรมการมาประชุมไม่น้อยกว่ากี่งหนึ่งของจำนวนกรรมการทั้งหมดจึงจะเป็นองค์ประชุมให้ประธานกรรมการเป็นประธานในที่ประชุม ถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ๙มาใช้บังคับกับการประชุมของคณะอนุกรรมการและคณะทำงานที่คณะกรรมการข้อมูลข่าวสารของกรมธนารักษ์แต่งตั้งโดยอนุโลมหมวด ๒การจัดระบบข้อมูลข่าวสารของราชการ ข้อ ๑๑ ให้หน่วยงานของกรมธนารักษ์รวบรวมจัดประเภทข้อมูลข่าวสารของราชการที่อยู่ในความรับผิดชอบส่งให้สำนักบริหารกลางเพื่อรวบรวมและจัดระบบข้อมูลนั้นไว้ให้ประชาชนเข้าตรวจดูและให้ศูนย์เทคโนโลยีสารสนเทศสนับสนุนการจัดระบบข้อมูลดังกล่าวโดยใช้ระบบคอมพิวเตอร์เพื่อให้สามารถเผยแพร่ข้อมูลให้กับประชาชนได้อย่างกว้างขวางและมีประสิทธิภาพในกรณีมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการข้อมูลข่าวสารของกรมธนารักษ์ วินิจฉัยตามอำนาจหน้าที่ต่อไปสำหรับข้อมูลราคาของการประเมินราคาทรัพย์สินให้รวบรวมไว้ที่สำนักประเมินราคาทรัพย์สินและสำนักงานธนารักษ์พื้นที่ที่ทรัพย์สินนั้นตั้งอยู่ข้อ ๑๒ ในการดำเนินการตามข้อ ๑๑ให้แต่ละหน่วยงานของกรมธนารักษ์จัดให้มีเจ้าหน้าที่เพื่อควบคุม ดูแล ตรวจสอบติดตาม และประสานงานในการดำเนินการดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารของราชการและการอนุญาต ข้อ ๑๓ การเข้าตรวจดูศึกษา ค้นคว้า หรือขอข้อมูลข่าวสารของราชการและการอนุญาตให้เป็นไปตามหลักเกณฑ์ที่คณะกรรมการข้อมูลข่าวสารของกรมธนารักษ์กำหนดข้อ ๑๔ ข้อมูลข่าวสารของราชการใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการ และการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด ๔การบริการข้อมูลข่าวสารของราชการ ข้อ ๑๕ ให้สำนักบริหารกลางดำเนินการให้บริการข้อมูลข่าวสารของราชการไว้ให้ประชาชนเข้าตรวจดูศึกษา ค้นคว้า ตลอดจนเผยแพร่ ขาย จำหน่าย จ่ายแจกรวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามหลักเกณฑ์ที่คณะกรรมการข้อมูลข่าวสารของกรมธนารักษ์กำหนดข้อ ๑๖ ข้อมูลข่าวสารของราชการที่มีไว้เผยแพร่เพื่อขายหรือจำหน่ายให้คิดค่าใช้จ่ายต่าง ๆตามหลักเกณฑ์ที่คณะกรรมการข้อมูลข่าวสารของกรมธนารักษ์กำหนดข้อ ๑๗ การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่คณะกรรมการข้อมูลข่าวสารของกรมธนารักษ์กำหนดโดยความเห็นชอบคณะกรรมการตามกฎหมายว่าด้วยข้อมูลข่าวสารของราชการข้อ ๑๘ รายได้จากการขายหรือจำหน่ายข้อมูลข่าวสารของราชการตามข้อ๑๖ และค่าธรรมเนียมตามข้อ ๑๗ ให้ปฏิบัติตามระเบียบของราชการและให้มีการแจ้งอัตราการขายหรือจำหน่าย และค่าธรรมเนียมดังกล่าวอย่างชัดเจนข้อ ๑๙ การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีจำเป็นเร่งด่วนโดยให้คำนึงถึงความสิ้นเปลืองเช่น จำนวนข้อมูลข่าวสารของราชการ ระยะเวลาและค่าใช้จ่ายในการส่ง ทั้งนี้ ให้ผู้อำนวยการสำนักบริหารกลางหรือผู้อำนวยการสำนัก/กอง/กลุ่ม เป็นผู้พิจารณาอนุญาตข้อ ๒๐ การบริการข้อมูลข่าวสารของกรมธนารักษ์ให้ดำเนินการให้แล้วเสร็จโดยเร็วหมวด ๕สถานที่บริการข้อมูลข่าวสารของราชการ ข้อ ๒๑ ให้สำนักบริหารกลางจัดสถานที่บริการข้อมูลข่าวสารของราชการการติดต่อเพื่อรับข้อมูลข่าวสารของราชการหรือให้คำแนะนำในการติดต่อกับหน่วยงานของกรมธนารักษ์ และเป็นศูนย์ประสานงานกับหน่วยงานของกรมธนารักษ์ เพื่อให้บริการข้อมูลข่าวสารของราชการให้สำนักงานธนารักษ์พื้นที่จัดสถานที่บริการข้อมูลข่าวสารของราชการการติดต่อเพื่อรับข้อมูลข่าวสารของราชการหรือให้คำแนะนำในการติดต่อกับหน่วยงานของกรมธนารักษ์ประกาศณ วันที่ ๖ สิงหาคม พ.ศ. ๒๕๕๑พันธ์ทิพย์สุรทิณฑ์อธิบดีกรมธนารักษ์ปริยานุช/ผู้จัดทำ๒๒ กรกฎาคม๒๕๕๘ปัญจพร/ผู้ตรวจ๒๒ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๖๙ ง/หน้า ๑/๑๖ กรกฎาคม ๒๕๕๘